Hanuš Domanský

Hanuš Domanský (* 1. marec 1944, Nový Hrozenkov, Protektorát Čechy a Morava – † 19. október 2021, Bratislava) bol slovenský hudobný skladateľ a redaktor.

 Životopis 
Študoval klavír a kompozíciu na Konzervatóriu v Brne u Jána Duchoňa a hru na klavíri u Jaroslava Sháněla. Neskôr na Vysokej škole múzických umení v Bratislave u Dezidera Kardoša (kompozícia). V rokoch 19701975 bol zástupca vedúceho koncertného oddelenia umeleckej agentúry Slovkoncert. Od roku 1975 pracoval ako zástupca šéfredaktora Hlavnej redakcie hudobného vysielania ČsRo v Bratislave a potom v Slovenskom rozhlase v redakcii symfonickej, opernej a komornej hudby ako vedúci redaktor. Bol nositeľom niekoľkých ocenení.

 Dielo 
 komorné skladby (Musica giocosa, Ad libitum)
 klavírny koncert
 symfónia
 klavírne skladby (Bagately, Dithyramby)
 zbory a zborové kompozície (Vokálky, Klanpancie, Deže si mi, mili, Repetizioni, Ave Maria)

 Referencie 

 Literatúra 
 Ľubomír Chalupka: Dejiny slovenskej hudby (ed. O. Elschek), ASCO Art & Science, Bratislava 1996, s. 316–317 
 Marián Jurík: Vyznanie Hanuša Domanského. Hudobný život roč. 26, 1994, č. 4, s. 3 
 Vlasta Adamčiaková: Rozhovor s Hanušom Domanským. Hudobný život roč. 11, 1979, č. 3, s. 4

 Externé odkazy 
 Hanuš Domanský na webe Hudobného centra
 Hanuš Domanský  na webe Spolku hudobného folklóru

Kategória:Slovenskí hudobní skladatelia
Kategória:Skladatelia vážnej hudby
Kategória:Slovenskí redaktori
Kategória:Pracovníci Slovenského rozhlasu
Kategória:Absolventi Vysokej školy múzických umení
Kategória:Osobnosti z Nového Hrozenkova
Kategória:Absolventi konzervatórii